open-index/open-wikipedia-markdown huggingface dataset:
Porodica Boleyn

**Porodica Bolin** () je bila istaknuta vlastelinska i aristokratska engleska porodica. Porodica je na vrhuncu moći bila za vreme vladavine dinastije Tjudora, kada je En Bolin postala druga žena Henrija VIII, a njihova ćerka Elizabeta kraljica Engleske i Irske.

## Članovi porodice
* Džefri Bolin, gradonačelnik Londona
* Tomas Bolin, otac En, Džordža i Marije, dvorjanin i ambasador
* Margaret Batler, udata Bolin, Tomasova majka
* Elizabet Hauard, kontesa od Viltšira, udata Bolin, majka En, Džordža i Marije
* Elizabet Bolin
* Džejms Bolin

* Ana Bolin, druga supruga Henrija VIII
* Džordž Bolin, brat Ane, vikont Ročford
* Džejn Bolin, vikontica Ročford, pogubljena zajedno kraljicom Katarinom
* Meri Bolin, sestra Ane i dugoročne ljubavnica Henrija VIII
* Katarina Keri, Merina kćerka, glavna dvorska dama kraljice Elizabete I
* Džordž Bolin (dekan), verovatno dalji rođak, ali navodno sin Džordža i Džejn Bolin 

* Elizabeta I, engleska kraljica, kćerka Ane Bolin

## Spisak vladara iz porodice Bolin
Retha Warnicke

**Rita Marvin Vornik** () je američka istoričarka, profesorka na Univerzitetu u Arizoni. Završila je Univerzitet u Indijani, a potom upisala istoriju na Harvardu, i stekla zvanje magistra, a 1969. i doktora nauka. Već za vreme rada na doktoratu, Reta se zaposlila kao profesor istorije na Univerzitetu u Arizoni, gde je ubrzo postala šef katedre za istoriju – prva žena na toj poziciji u istoriji Arizone. Intenzivno je radila na poboljšanju prava žena i studenata. Više od polovine profesora na njenom departmanu bile su žene. Vornikova je decenijama proučavala život u Engleskoj u doba Tjudora, a najviše se bavila kraljicom Anom Bolen. To je rezultiralo brojnim i podrobnim studijama o njenom životu, koje se danas smatraju najrelevantnijim kada je Bolenova u pitanju. Najpoznatije među njenim knjigama su *Inventing the Wicked Women of Tudor England: Alice More, Anne Boleyn and Anne Stanhope*, *Sexual Heresy at the Court of Henry VIII*, *The Marrying of Anne of Cleves: Royal Protocol in Tudor England*, *Anne Boleyn's Childhood and Adolescence* i *The Rise and Fall of Anne Boleyn: Family politics at the court of Henry VIII*. Jedna od teorija koje zastupa je i ta da Ana nikako nije rođena 1501. godine, već mnogo kasnije – u leto 1507.
Saobraćaj u Vatikanu

Vatikan nije samo najmanja država na svetu, već je i potpuno posebna država, jer se cela nalazi u okviru većeg grada, Rima.
Budući da se ova državica graniči samo sa Italijom, saobraćaj Vatikana blisko povezan je sa italijaskom saobraćajnom mrežom.

## [[Železnički saobraćaj]]

Železnička mreža Vatikana je najkraći železnički sistem jedne države u svetu, jer se sastoji o d samo jedne železničke linije uskog koloseka sa pripadajućom železničkom stanicom, ukupne dužine 832 -{m}-. Ona je otvorena 1933. godine i vodi do jedne od glavnih rimskih železničkih stanica.

**Železnička veza sa susednim zemljama**:

*  Italija - da

## [[Drumski saobraćaj]]

Drumski saobraćaj je prisutan, ali je ima manji značaj nego pešačko kretanje, s obzirom da se krajnje tačke države mogu pešice dosegnuti za otprilike 20 minuta.

## [[Vazdušni transport]]

Vatikan poseduje jedan helidrom u zapadnom delu kompleksa, namenjen dolasku visokih poseta Papi, a najbliži aerodromi su aerodromi grada Rima.
Zlata Petrović

**Zlata Petrović** (13. jul 1962) je srpska pevačica poznatija kao prateci vokal Ipceta Ahmedovskog, romskog porekla. Vrlo mlada je počela da peva sa majkom po kafanama i restoranima. Prvi album je snimila 1983. godine, a pesma *Dođi da mi ruke greješ* donela joj je ogromnu popularnost. Njeni najveći hitovi su pored ove pesme i *Oženićeš se ti*, *Učinilo vreme svoje*, *Poludelo srce*, *On me voli, on me želi*, *Mađije*, *Nedelja*, *Plači, moli*, *Mirišeš na nju*, *Vragolasta*, *Oaza sreće* i *Zagušljivo*. Zlata je promenila nekoliko izdavačkih kuća, a počela je u *[[Diskoton]]u*. Premda je albume izdavala često, nikada nije bila u vrhu srpske estrade. Ipak, decenijama je jedan od najpopularnijih interpretatora romske muzike, i jedan od najtraženijih zabavljača na narodnim veseljima. Njen privatni život je oduvek bio interesantan medijima. Roditelji su je udali na silu kada je imala četrnaest godina, a ona je dve godine kasnije napustila muža i udala se za drugog. Bila je u braku sa pevačem narodne muzike, Hasanom Dudićem, ali su razvedeni. Nakon toga se udala za TV-lice, Zorana Pejića - Peju, ali se i od njega razvela. Iz oba braka ima po jednog sina. Godine 2010. učestvovala je u rijalitiju *Farma*..

## Diskografija
* *Dođi da mi ruke greješ* (1983)
* *Ljubi me još malo* (1984)
* *Srce će ga prepoznati* (1985)
* *Ti si čovek za moju dušu* (1987)
* *Daj mi Bože malo sreće* (1989)
* *Dušmani* (1991)
* *Đavo* (1993)
* *Proklet da je ovaj život* (1994)
* *Ne daš mi da dišem* (1995)
* *Ljubav nema pamet* (1997)
* *Mirišeš na nju* (2001)
* *Zagušljivo* (2004)
* *Hajde čik* (2008)

## Reference
Mladen Obradović

**Mladen Obradović** (Beograd, 1980) je glavni sekretar Otačastvenog pokreta Obraz , pravoslavno-rodoljubivog pokreta, koji se bori za duhovnu i državotvornu obnovu srpstva na temeljima Svetosavlja.

MUP je 2005. Obraz označio kao klerofašističku, a Nacionalni stroj, Skinhede, Krv i čast i Rasonaliste kao neonacističke organizacije.

Ustavni sud Srbije (USS) zabranio je delovanje ultradesničarske organizacije „Obraz“.

## Biografija
Član Obraza je postao 1999. godine. Pogibijom osnivača Obraza, teologa i sociologa Nebojše M. Krstića (1964 — 2001), Mladen Obradović je 2003. godine izabran za predsednika glavnog odbora i glavnog sekretara Otačastvenog pokreta Obraz.

Mladen Obradović je upisao dva fakulteta — studije istorije i bogoslovije, a bavi se grafičkim dizajnom.

## Povezano
* Otačastveni pokret Obraz

## Izvori

## Vanjske veze
* Zvanična stranica Otačastvenog pokreta Obraz
Cjevovod

**Cjevovod** (ijek.) ili **cevovod** (ek.), sustav cijevi za prijevoz robe najčešće u tekućem i plinovitom stanju. Pomoću pneumatskih cijevi mogu se transportirati i krute tvari pomoću zraka pod pritiskom. 

Svaka kemijski stabilna tvar u plinovitom i tekućem stanju može se tranportirati putem cjevovoda. Postoji jako puno različitih vrsta cjevovoda poput: naftovoda, plinovoda, cjevovoda za transport otpadnih voda, vodovoda ili čak cvjevovoda za transport piva. 

Najvažniji cjevovodi s ekonomske točke gledišta su cjevovodi za prijevoz sirove nafte i zemnog plina. To je i najbolji način za prjevoz tih sirovina u usporedbi s željezničkim prijevozom ima nižu cijenu po jedinici i brži prijenos sirovina. Iako se cjevovodi mogu izgraditi i pod morem, to je ekonomski i tehnički vrlo zahtjevan proces, tako da većina sirove nafte radije se prevozi tankera po moru, nego da se grade naftovodi pod morem. 

Naftovodi se grade od nehrđajućeg čelika. Cijevi su s unutarnjim presjekom od 30 do 120 cm. Gdje je god moguće, grade se na površini zemlje. Sirova nafta obično se transportira brzinom od oko 1 do 6 m/s.

## Povezano
* Vodovod
* Tlačni cjevovod
* Naftovod

## Reference
Valjak

Reč **valjak** može označavati više pojmova:

* **[[Valjak (geometrija)]]**, geometrijska figura
* **[[Valjak (mašina)]]**, građevinska mašina za puteve.
* **[[Valjak (sklop)]]**, deo mašine.
* **[[Valjak (alat)]]**, alat za krečenje.
Valjak (geometrija)

**Valjak** ili **cilindar** (od grčke reči kýlindros — kotrljati, valjati) je konveksno geometrijsko telo. Može se definisati pomoću jedne elipse i duži u prostoru. Ukoliko se jedno teme date duži postavi u centar date elipse, a elipsa neprekidno umnožava duž nje, dobijeno telo će biti upravo valjak. Pri tom su radijusi ove elipse takođe *radijusi* valjka, dužina date duži je *dužina izvodnice* valjka, a rastojanje između ravni kojima pripadaju dve najudaljenije elipse *visina valjka*. Prava kojoj pripada data duž se naziva *osa valjka*. Elipsa od koje je razvoj tela krenuo se naziva *baza valjka*. Površ koja ograničava valjak, kada mu se oduzmu dve elipse sa centrima u temenima date duži, se zove *omotač valjka*.

Ukoliko je osa valjka normalna na bazu valjka, telo se zove *pravi valjak*, kod koga su dužine izvodnice i visine jednake. U suprotnom se radi o *kosom valjku*, čija je izvodnica uvek duža od visine. Zavisno od toga da li je baza prava elipsa ili krug, valjak se zove *eliptični*, odnosno *kružni* valjak.

## Osobine valjka

Kao geometrijsko telo, valjak ima svoju površinu i zapreminu.

### Površina valjka
Površina valjka (*P*) se određuje kao zbir površine omotača valjka i dvostruka površina njegove baze. Površina omotača se određuje kao proizvod dužina obima baze i izvodnice valjka. Opšta formula za površinu valjka glasi:
:P = 2P(B) + P(M)\,
Pri čemu *P(B)* predstavlja površinu baze, a *P(M)* površinu omotača valjka. Površina omotača je već opisana kao:
:P(M) = O(B) \cdot l = 2r\pi \cdot l
Pri čemu treba voditi računa da kod pravog valjka važi i *h=l*. Kod kosih valjaka izvodnica ne mora uvek biti data eksplicitno. Moguće ju je izračuati pomoću dužine visine (*h*) i jednog ugla. Obično je to ugao između baze i ose valjka, ili njegov komplement, tj. ugao između normale na bazu i ose valjka. Tako se mogu izdvojiti dve formule:
:h = l \cdot \sin\alpha, iliti l = \frac{h}{\sin\alpha}
:h = l \cdot \cos (\pi / 2 - \alpha), ili l = \frac{h}{\cos (\pi / 2 - \alpha)}

### Zapremina valjka
Zapremina valjka (*V*) se određuje kao proizvod *površine bazne elipse* i *visine valjka*. Njena opšta formula bi glasila:
:V = B \cdot h
Gde *B* predstavlja površinu baze, a *h* visinu valjka. Visina valjka nije uvek data eksplicitno, i može se odrediti pomoću dužine izvodnice i jednog ugla, kao što je to opisano u pretodnom zaglavlju.

### Izvedene formule
Oznake su: *r* za poluprečnik kružne baze, *h* za visinu valjka, *l* za dužinu izvodnice i *α* za ugao između baze i ose valjka.

Za **pravi kružni valjak**:
:P = 2P(B) + P(M) = 2(r^2\pi) + 2r\pi \cdot h = 2r\pi \left (r + h \right )
:V = P(B)\cdot h = (r^2\pi)\cdot h  

Za **kosi kružni valjak**:
:P = 2P(B) + P(M) = 2(r^2\pi) + 2r\pi \cdot l = 2r\pi \left (r + l \right ) = 2 r \pi \left (r + \frac{h}{\sin \alpha} \right )
:V = r^2 \pi \cdot h = r^2 \pi \cdot l \sin \alpha
Anne of the Thousand Days

**„Ana od hiljadu dana“** () je britanski biografski film snimljen 1969. godine u režiji Čarlsa Džerota. Temelji se na istoimenom pozorišnom komadu Meksvela Andersona i opisuje život engleske kraljice Ane Bolen čiji lik tumači Ženevjev Bižo. Ona je za svoj nastup dobila Zlatni globus za najbolju glavnu ulogu, kao i nominaciju za nagradu Oskar u kategoriji za najbolju glavnu glumicu, dok je film bio nominovan u kategoriji za najbolji adaptirani scenario.

## Uloge

## Vanjske veze
* 
*
Ortogonalnost

**Ortogonalnost** (još i normalnost) u algebri i geometriji predstavlja relaciju između dva ili više objekata pri čemu isti ispunjavaju određene uslove. U elementarnoj geometriji se kaže da su dve prave u ravni međusobno ortogonalne ako je ugao između njih 90°.

Relacija normalnosti između dva objekta *a* i *b* se često obeležava kao:

:a \bot b

## Ortogonalni vektori
Neka su data dva vektora *a = (a<sub>1</sub>, a<sub>2</sub>, ..., a<sub>n</sub>)* i *b = (b<sub>1</sub>, b<sub>2</sub>, ..., b<sub>n</sub>)* iz *R<sup>n</sup>*. Ova dva vektora su ortogonalna ukoliko:

:*ab = a<sub>1</sub>b<sub>1</sub> + a<sub>2</sub>b<sub>2</sub> + ... + a<sub>n</sub>b<sub>n</sub> = 0*

## Povezano
* Ortonormalnost
Gasovod

u]]

**Gasovod** (***plinovod***) je vrsta cevovoda koji služi za transport i prenošenje gasova za gorivo sa jednog na drugo mesto, tj. od mesta proizvodnje do potrošača. Danas je mreža gasovoda veoma dobro razvijena, naročito na mestima odakle se crpi zemni gas (Rusija, Magreb, Bliski Istok, Kanada, SAD i dr).

Najduži gasovod u Evropi i svetu je Jamal, koji se pruža od zapadnog Sibira do Nemačke na dužini od 4.196&nbsp;km.

## Povezano
* Gas (*plin*)
* Naftovod

## Literatura

* Mastilo, Natalija (2005): *Rečnik savremene srpske geografske terminologije*, Geografski fakultet, Beograd
Ulica Gospodar-Jevremova

**Gospodar-Jevremova ulica** u Beogradu nalazi se u gornjem delu Dorćola, na opštini Stari grad. Proteže se od Skadarske ulice do Kalemegdana, a paralelna je sa Gospodar Jovanovom ulicom.

Ulica je dobila ime po Jevremu Obrenoviću, bratu Miloša Obrenovića.

Ulica je jednosmerna iz pravca Kalemegdana. Saobraćaj nije dozvoljen čitavom dužinom ulice već se prekida na potezu od raskrsnice kod Bajrakli džamije do Vukovog i Dositejevog muzeja. Kroz ulicu ne idu vozila gradskog saobraćaja. Posle radova 2006. godine asfaltni pločnik je zamenjen crvenim blokovima i novim ivičnjacima, kao i u drugim ulicama Starog grada.

U Gospodar Jevremovoj ulici nalazi se nekoliko značajnih objekata, pre svega Vukov i Dositejev muzej, Bajrakli džamija, Pozorišni muzej i ambasada Makedonije. Tu je i sedište predškolskih ustanova Dečiji dani, kao i veliko zdanje Elektroprivrede Srbije.
Velibor Džomić

**Velibor Džomić** (Kraljevo, 13. decembar 1969) je koordinator Pravnog saveta Mitropolije crnogorsko-primorske, podgorički paroh, doktor pravnih nauka, član Udruženja književnika Srbije i Udruženja književnika Crne Gore.

## Pravne nauke

Diplomirao na Pravnom fakultetu Univerziteta u Prištini sa privremenim sedištem u Kosovskoj Mitrovici.

Magistrirao na Pravnom fakultetu Univerziteta Privredna akademija u Novom Sadu.

Doktorirao na Pravnom fakultetu Univerziteta u Kragujevcu.

Pored srpskog, govori i engleski jezik. U toku školske 2004/2005. godine završio je prvi stepen grčkog jezika, u organizaciji Generalnog konzulata Republike Grčke u Podgorici.

## Sveštenik

Služi kao paroh u Podgorici u Mitropoliji crnogorsko-primorskoj. Đakonski čin je primio na Veliku Gospojinu 1998. u manastiru Tvrdošu, a sveštenički čin na Đurđevdan 1999. u Sabornoj crkvi Preobraženja Gospodnjeg u Trebinju. Rukopoložio ga je episkop zahumsko-hercegovački i primorski dr Atanasije (Jevtić). Mitropolit crnogorsko-primorski dr Amfilohije (Radović) ga je na Vaskrs 2007. u Sabornom hramu Hristovog Vaskrsenja unapredio u čin protojereja.

## Bibliografija
### Stručni radovi

Među objavljenim stručnim radovima izdvajaju se:
# *Odnos Crkve i države u srednjovekovnoj srpskoj državi*, *Pravna riječ*, godina II, broj 4, str. 327-338, UDK:322, Banja Luka, 2005. g.
# *Zakonodavstvo o crkvama i verskim zajednicama u vreme šestojanuarske diktature*, zbornik Pravnog fakulteta u Istočnom Sarajevu, str. 441-453, Istočno Sarajevo, 2006. g.
# *Kanonsko-pravni i državno-pravni status Mitropolije Crnogorsko-Primorske*, zbornik *Pravoslavlje u Crnoj Gori*, *Svetigora*, 2006. g.
# *Crkve i verske zajednice u Nacrtu ustava Crne Gore*, zbornik *Srbi i novi ustav Crne Gore*, SNV, Podgorica, 2007. g.

### Knjige

Autor je više knjiga iz oblasti istorije Srpske pravoslavne crkve u XX veku od kojih se posebno izdvajaju eru *Ustaški zločini nad srbskim sveštenicima* (Perun, Podgorica, 1995), *Golgota Mitropolita Crnogorsko-Primorskog Joanikija 1941—1945.* (Svetigora, Cetinje, 1996), *Mučeništvo Srpskog Patrijarha Gavrila* (Kraljevo, 1997), *Stradanje Srbske Crkve od komunista* (tri toma, Svetigora, Cetinje, 1997—2003). Autor je i knjiga *Sveti Vladika Nikolaj i Ava Justin Ćelijski o Evropi i zlu zapadnom* (Kragujevac, 1993), *Sekte, satanizam i lažni proroci* (Eparhija Žička, Kraljevo, 1994), *Ranjena Srbija*(Trebinje, 1999), *Pečat večne sramote* Stupovi, Podgorica, 2000), *Crnogorska lažna crkva* (Orfej, Udruženje književnika Crne Gore, 2008). Autor je nekoliko stotina članaka u crkvenim i nacionalnim časopisima u Otadžbini i dijaspori. Član je Udruženja književnika Crne Gore i Udruženja književnika Srbije (po pozivu).

## Povezano

* Mitropolija crnogorsko-primorska

## Vanjske veze
* Blog protojereja mr Velibora Džomića
Baby Jane Hudson

**Bebi Džejn Hadson** je izmišljeni lik iz romana *[[Šta se dogodilo sa Bebi Džejn? (roman)|Šta se dogodilo sa Bebi Džejn?]]* (1960), Henrija Farela. Kultno izvođenje Bebi Džejn je 1962. dala glumica Beti Dejvis u filmu Šta se dogodilo sa Bebi Džejn?, a 1991. snimljena je i istoimena TV–serija u kojoj je u ovoj ulozi bila Lin Redgrejv. Dejvisova je za ovaj film bila u konkurenciji za Oskara za najbolju glavnu glumicu, a Američki filmski institut je *njenu Bebi Džejn* proglasio za jednog od pedeset najvećih filmskih zlikovaca svih vremena.

## O liku
Priča o Džejn Hadson počinje 1917. godine, kada počinje nagli rast njene popularnosti. Džejn koja je tada bila tinejdžerka, igrala je i pevala sa svojim ocem širom zemlje i bila poznata kao *Bebi Džejn*. Sve to vreme njena sestra Blanš gleda kako Džejn postaje zvezda, dok je ona u potpunosti zapostavljena. Priča se potom prebacuje nekoliko godina u budućnost, kada su obe sestre poznate glumice, s tim što je Blanš daleko popularnija od sestre. Džejn zapravo i ne dobija uloge, a i za one koje dobije može da zahvali uticaju svoje sestre. Jednog dana Blanš doživljava tešku saobraćjanu i postaje nepokretna. O njoj počinje da se stara Džejn, koja je postala personifikacija propale zvezde i groteskna karikatura svog detinjstva. Duboko potonula u alkoholizam i mentalno obolela, ona i dalje nosi detinje haljine u kojima je nastupala kao devojica, pravi pletenice i na glavu stavlja mašnu. Pored toga, ona neštedimice fizički i mentalno zlostavlja Blanš – tuče je, izgladnjuje i nedozvoljava joj da izađe iz kuće. Kada njihova služavka pokuša da prijavi slučaj, a Blanš bezuspešno pokuša da pobegne, Džejnino ludilo kulminira i ona planira da ubije sestru. Međutim, umesto toga samo je kidnapuje. Policija saznaje za to i pronalazi ih na lokalnoj plaži. Blanš je upravo ispričala sestri šta se dogodilo one noći kada je ona povređena. Naime, ona je za svoju nesreću okrivila Bebi Džejn, koja je bila toliko pijana da nije mogla da razazna šta je uradila a šta ne. Osećajući ogromnu grižu savesti zbog propasti sestrine blistave karijere, ali i normalnog života, Džejn se godinama povlačila u svoj svet, gde je sve bilo lepo i jednostavno – kao u detinjstvu.
Venčane

**Venčane** je naselje u Srbiji koje administrativno pripada opštini Aranđelovac u Šumadijskom okrugu. Prema popisu iz 2002. bilo je 1576 stanovnika (prema popisu iz 1991. bilo je 1695 stanovnika).

## Poreklo imena
Predanje kaže da je selo dobilo ime zbog toga što se u njemu, u maloj crkvi brvnari u šumi, venčao Prota Mateja Nenadović.

## Demografija
U naselju Venčane živi 1287 punoletnih stanovnika, a prosečna starost stanovništva iznosi 42,5 godina (41,5 kod muškaraca i 43,5 kod žena). U naselju ima 461 domaćinstvo, a prosečan broj članova po domaćinstvu je 3,42.

Ovo naselje je u potpunosti naseljeno Srbima (prema popisu iz 2002. godine), a primećen je i pad u broju stanovnika. Prema popisu iz 2011. godine u Venčanima živi 1.317 lica.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Mirko Rački

**Mirko Rački** (Novi Marof, 13. listopada 1879. – Split, 21. kolovoza 1982.), jugoslavenski slikar.

## Biografija

Nakon *Učiteljske škole* u Zagrebu (1898.) pohađao je privatnu umjetničku školu H. Strehblowa u Beču (1901.-1903.), potom Akademiju u Pragu kod V. Bukovca (1903.-1905.) i Beču kod W. Ungera (1906.). Živio je u Münchenu (1907.- 1914.). Poslije kraćeg boravka u Rimu (1914.) nastanio se u Ženevi (1915.-1920.). Od 1920. živio je u Zagrebu, a od 1980. u Splitu.

Prvo (i najvitalnije) razdoblje boravi izvan domovine, ali je u stalnom kontaktu i s Isom Kršnjavijem i s krugom oko Ivana Meštrovića (i tada radi u duhu secesijskih kretanja Beča i Münchena).
Najvažniji skup djela, po kojima je postao poznat, vezan je uz Danteovu Božansku komediju (tim se motivima bavio od početka pa gotovo do kraja svog radnog vijeka).

Istaknuti je član društva Medulić i sudjeluje na njegovim izložbama. Neki su crteži zastupljeni u bibliofilskom izdanju *"Božanske komedije"* otisnute 1934. godine u nakladi Instituta grafičkih umjetnosti iz Bergama. Retrospektivna izložba mu je priređena u Zagrebu 1970.
Darryl F. Zanuck

**Darryl Francis Zanuck** (5. septembar 1902 - 22. decembar 1979) bio je američki filmski producent, scenarist, glumac, režiser i direktor studija, poznat kao jedna od najvažnijih, najmoćnijih i najuticajnijih ličnosti studijskog sistema Klasičnog Hollywooda, poznat kao jedan od osnivača kompanije 20th Century Fox te kao najdugovječniji od svih mogula iz tog perioda. Za vrijeme svoje karijere je tri puta osvojio Oscar.

## Reference

## Literatura
* 
* 
* Thackrey Jr., Thomas. (December 23, 1979). "Darryl F. Zanuck, Last of Movie Moguls, Dies at 77". *[[Los Angeles Times]]*, p.&nbsp;1.

## Vanjske veze

* 
* ''The Zanucks: Reel Royalty '' from *[[CBS News Sunday Morning]]*, July 10, 2005. Accessed November 30, 2006.
Saobraćaj u Andori

Andora je jedna od najmanjih zemalja na svetu. Ta državica se nalazi na velikoj nadmorskoj visini i izrazitog je planinskog reljefa pa su uslovi za razvoj saobraćaja izuzetno složeni. Međutim, razvojem zemlje proteklih decenija saobraćaj u zemlji je znatno unapređen i izolovanost zemlje je smanjena na najmanju moguću meru.

Saobraćaj u Andori tesno povezan sa saobraćajem u Francuskoj i saobraćajem u Španiji, koje je okružuju.

## [[Železnički saobraćaj]]
Železnička mreža u Andori ne postoji, a najbliže stanice nalaze se u susednom delu Francuske. Postoje planovi za izgradnju posebne vrste "visećeg metroa" u Andora la Velji iznad reke.

## [[Drumski saobraćaj]]
Ukupna dužina puteva u Andori je 269 km, od čega 198 km sa savremenom tvrdom podlogom. Autoputeva nema. Glavni putni pravac je pravac koji vodi iz doline reke Valire (gde je smeštena većina naselja) do Francuske na severu preko prevoja Elvira.

## Vodeni saobraćaj
Andora, kao visokoplaninska i kontintenalna država, nema plovnih voda. Najbliža velika morska luka je Barselona.

## Gasovodi i naftovodi

Gasovod: nema

Naftovod: nema

## [[Vazdušni transport]]
Andora nema aerodroma, a najbliži aerodromi su Tuluzu (Francuska) i Barseloni (Španija).
The Four Horsemen of the Apocalypse (film)

***The Four Horsemen of the Apocalypse*** (u prijevodu ***Četiri jahača apokalipse***) je američki nijemi igrani film snimljen 1921. u režiji Rexa Ingrama. Radnja je temeljena na istoimenom romanu španjolskog pisca It Vicentea Blasco Ibaneza. Protagonisti su članovi porodice argentinskog veleposjednika koje će prvi svjetski rat natjerati da se bore na suprotnim stranama. Film je danas poznat prije svega po tome što je predstavljao prvi veliki hit u karijeri Rudolpha Valentina te uspostavio njegov imidž latinskog ljubavnika. Antologijska scena tanga je također značajno pridonijela da dotada nepoznati argentinski ples postane popularan širom svijeta.

## Uloge
* Rudolf Valentino – Hulio
* Pomeroy Cannon – Madariaga
* Josef Swickard – Marcelo Desnoyers
* Bridgetta Clark – Doña Luisa
* Virginia Warwick – Chichí
* Alan Hale – Karl von Hartrott

## Izvori

## Literatura
* 
* 
* 
* 
* 
* 
* 
* 
* 
* 
* 

## Vanjske veze
* 
*
David O. Selznick

**David O. Selznick** (10. maj 1902 - 22. jun 1965) bio je američki filmski producent, poznat kao jedan od najuspješnijih i najuglednijih u Klasičnom Hollywoodu. Krajem 1930-ih je osnovao studio Selznick International Pictures, koji je proizveo neke od najpoznatijih filmova svog doba, uključujući *[[Gone With the Wind (film)|Prohujalo s vihorom]]* i *[[Rebecca]]* sa kojima je osvojio Oscar za najbolji film dvije godine zaredom.

## Vanjske veze

* 
* 
* 
*
Mildred Pierce (film)

***Mildred Pierce*** je američki igrani film snimljen 1945. u režiji Michaela Curtiza. Po žanru je kombinacija drame i film noira, a temelji se na istoimenom romanu Jamesa M. Caina. Naslovna protagonistica, koju tumači Joan Crawford, je samohrana majka, koja se na sve načine bori protiv nemaštine, ali jedva izlazi na kraj sa svojom nezahvalnom i mentalno oboljelom kćeri Vidom. Crawford je za tu ulogu dobila jedinog u karijeri Oskara za najbolju glavnu glumicu. Pored toga, film je bio u konkurenciji za još pet Oskara. Godine 2011. snimljena je istoimena TV–serija, urađena po uzoru na film. U ulozi Mildred je bila Kejt Vinslet koja je za svoje izvođenje nagrađena Emijem za najbolju glumicu u miniseriji.

## Uloge

## Vanjske veze

* 
* 
* 
* ''Mildred Pierce'' film trailer at YouTube
* Literature on Mildred Pierce
**Streaming audio**
* [''Mildred Pierce''](http://www.doctormacro.com/Radio%20Shows/Lux%20Radio%20Theater/LUX%20-%201949-06-06%20(Mildred%20Pierce).mp3) on Lux Radio Theater: June 6, 1949
* ''Mildred Pierce'' on Lux Radio Theater: June 14, 1954
Bette Davis Eyes

**Bette Davis Eyes** *([[Srpskohrvatski jezik|sh.]] Oči Beti Dejvis)* je pesma koju su 1974. napisale Dona Vejs i Džeki Dešanen, za pevačicu Kim Karnes, koja ju je snimila 1980. a izdala kao singl 27. marta 1981. godine. Devet nedelja je bila najslušanija u Sjedinjenim Državama, a na Bilbordovoj listi 100 najvećih hitova 1981. završila je na prvom mestu. U još tridesetjednoj državi je bila najslušanija pesma godine, a na listi najvećih hitova osmadesetih zauzela je drugo mesto.https://archive.today/20120721031916/www.billboard.com/bbcom/specials/hot100/charts/top100-titles-20.shtml Nagrađena je Gremijem za najbolju pesmu i najbolji snimak godine. Beti Dejvis je nazvala tekstopisce i pevačicu i zahvalila im se na tako lepom znaku pažnje. Glumici je ova pesma prirasla k srcu i iz razloga što je tek zahvaljujući njoj njen unuk shvatio kolika je zvezda bila njegova baka.

## Reference
Call of Duty 4: Modern Warfare

**Call of Duty 4: Modern Warfare** je računarska igra iz serije igara Call of Duty (prevod: Zov dužnosti) koju su stvorile programerske kuće Infiniti Vard, (Infinity Ward) i Aspir Medija (Aspyr Media), a izdao Aktivižn (Activision). Ovo je prva igra iz serije u kojoj nije tema Drugi svetski rat.

## Igra
Priča igre se odvija oko izmišljenog sukoba u bliskoj budućnosti u kom učestvuju Sjedinjene Države, Ujedinjeno Kraljevstvo i Rusija, koji se bore protiv ruskih ultranacionalista u Rusiji rastrzanoj građanskim ratom i protiv pobunjenika koji su izveli državni udar u maloj bliskoistočnoj državi. Igra se prelazi iz perspektive američkog marinca i britanskog SAS specijalca, a radnja se odvija na Bliskom istoku, Azerbejdžanu, Rusiji i Pripjatu (Ukrajina).

## Multiplejer
Režim sa više igrača za igru se mahom razlikuje od prethodnih delova. Tipovi igre su isti, s tim što su uvedene neke novine. Igrači sada, za razliku od drugih delova igre, skupljaju poene ubijajući igrače iz protivničkog tima. Skupljajući poene, igrači prelaze nivoe, a maksimalan nivo koji igrač može postignuti je 55. Takođe, poboljšavajući se, igrač na raspolaganju dobija sve bolja oružja, što je slično kao i u Gan:Gejm mod-u u prethodnim verzijama igre, koji je izostavljen iz ovog dela.
Pored toga, ova igra na PC ima mnogo vise modova sada, kao sto su naprimjer: Death Run, CoD Jumper, One in the Chamber, Promod, Sniper Only i mnogo drugih zabavnih modova.

## Vanjske veze
* Svet igara - Test Play - Call of Duty 4: Modern Warfare, Svet kompjutera
Paul Henreid

**Pol Henrid** (; rođen kao **Paul Georg Julijus Hernrajd Riter fon Vasel-Valdingau**, 10. januar 1908 — 29. mart 1992) je bio austrijsko-američki filmski glumac i režiser.

## Biografija
Bio je sin uglednog austrijskog bankara i aristokrate. Studirao je glumu u Beču i nastupao u predstavama Maksa Rajnharda. Preselio se u Britaniju 1935. godine, a 1940. i u SAD, čije je državljanstvo dobio šest godina kasnije. Najpoznatije uloge ostvario je u filmovima *[[Kazablanka (film)|Kazablanka]]* (igrao Viktora Lasla) i *[[Na raskršću (film)|Na raskršću]]*, pored svoje prijateljice Beti Dejvis, gde je ostao upamćen po kultnoj sceni u kojoj pali dve cigarete pa jednu daje njoj. Henrid je režirao šest filmova, od kojih je najpoznatiji triler *[[Ko je sahranjen u mom grobu?]]*, gde je glavnu ulogu poverio Dejvisovoj. Pred kraj karijere je glumio u filmu *[[Luda iz Šaljoa]]*, pored Ketrin Hepbern i Jula Brinera.

Sa suprugom Elizabetom Gluk dobio je dve ćerke, a umro je od upale pluća 1992. godine. Navodno je sahranjen sa pismom jedne obožavateljke iz perioda kada uopšte nije bio poznat, i koje mu je zbog toga jako značilo. Na Holivudskoj stazi slavnih dobio je dve zvezde – jednu za film, a drugu za televiziju.

## Vanjske veze
*
Call of Duty (serijal)

**Call of Duty** je poznata serija video igara, sa tematikom drugog svetskog rata, hladnog rata i izmišljenog vojnog sukoba iz bliske budućnosti. Serijal trenutno broji osam izdanja (bez dolazećeg dela Call of Duty: Black Ops II). Sve igre iz serijala su pucačine iz prvog lica, s tim što se pojavljuju delovi u igrama koji imaju karakter pucačine iz trećeg lica. Svako izdanje igre je objavljivao Aktivižn, a distributeri su uglavnom bili Infiniti Vard i Trijarč, (poznatiji pre kao Grej mater interaktiv), ali i Aspir Medija. U distributere za poslednji deo igre su se priključili i Sledžhamer gejms i Rejvn Softver. Većina igara iz ove serije su bile proglašene za najbolje igre godine u kojima su i izdavate što Call of Duty serijal čini jednim od najpopularnijih serija video igara ikada.

## Istorijat i razvitak
Prvobitna izdanja serijala su namenjena računarima. Takođe, većina igara je imala tematiku drugog svetskog rata. Prva izdanja za Plejstejšn 2 konzolu, su bila izdavana odmah nakon prvog dela igre Call of Duty. Kasnije su proizvođači, nakon nove generacije konzola, nastojali da izdavaju igre za sve konzole i računare ujedno. Svaka igra iz serijala je izdavata za računare, sem trećeg dela, koji je isključivo izašao u prodaju za Plejstejšn konzole i Xbox 360. Kasnije, u novijim delovima igre, serijal više nije objavljivao izdanja za Plejstejšn 2, usred znatnog poboljšanja sistema grafike. To su uglavnom igre sa tematikom modernog rata i hladnog rata. Osim prethodno navedenih konzola, postoje i posebna izdanja za mobilne telefone, kao i za Nintendo konzolu.

## Vanjske veze

* Zvanični sajt
Dead Ringer (film, 1964)

***Dead Ringer***, također poznat i pod naslovom ***Who is Buried in my Grave?*** je američki igrani film snimljen 1964. u režiji Paula Henreida. Po žanru je triler, a temelji se na priči *La Otra* američkog scenarista Riana Jamesa, koja je 1946. bila adaptirana u meksički film ''La Otra''. Naslovna protagonistica, čiji lik tumači Bette Davis je žena koja ubija svoju sestru-blizanku kako bi naslijedila njeno bogatstvo, ali je nakon toga prisiljena preuzeti njen identitet.

Davis je već bila tumačila ulogu sestri-blizanki u filmu *[[A Stolen Life (1946 film)|A Stolen Life]]* iz 1946. godine, zbog čega se često pogrešno navodi da je *Dead Ringer* njegov remake.

## Vanjske veze
*
Call of Duty (video igra)

**Call of Duty** je pucačina iz prvog lica sa tematikom Drugog svetskog rata i prva iz serijala Call of Duty. Igra je izašla u prodaju oktobra 2003. Igru je razvio Infiniti Vard, a izdao ju je Aktivižn. Igra je 2004. dobila i svoju ekspanziju Call of Duty: United Offensive.

## Kampanje

Igra se sastoji iz tri kampanje: američke , engleske i ruske. Svaka od kampanja sastoji se iz mnoštvo misija, gde igrači izvršavaju zadatke prema naređenju. Igrač maksimalno može imati dve puške ili jednu pušku i pištolj a takođe se može posedovati i samo jedno od navedenih oružja. Pored toga igrač ima i nekoliko bombi. Igru započinjete američkom kampanjom, gde trenirate u SAD-u kao marinac Džou Martin. Dalje misije obavljate u Evropi, gde oslobađate gradove nakon invazije savezničkih jedinica na Normandiju. Vaši glavni predvodnici su Kapetan Foli i Vodnik Modi. Tokom jedne misije vozite se u kolima kako bi oslobodili jedan grad koji je bio držan pod Nemačkom okupacijom, da bi vaše trupe mogle nastaviti napredovanje. Američka kampanja se prekida kada oslobodite Britanskog Majora Ingrama. Kroz britansku kampanju, borite se kao vodnik Džek Evans. Britansku armiju predvodi Kapetan Prajs. Ona se prekida smrću Prajsa na jednom nemačkom brodu( u misiji gde i vi učestvujete kao lažni nemački vojnik). U poslednjoj ruskoj kampanji, kao Desetar Aleksej Ivanovič Voronjin oslobađate teritorije SSSR-a, a na kraju i druge teritorije istoka Evrope . U toku ove kampanje, borite se prvi put sa tenkom, kog predvodite. Na kraju igre postoji nekoliko posebnih misija koje uključuju sve tri kampanje. Zadnja misija pripada ruskoj kampanji gde Crvena Armija ulazi u Berlin i sledi poraz Nacističke Nemačke.

## Multiplejer
Call of Duty 1 je takođe prva od serija Call of Duty-a koja ima mogućnost multiplejera. Ova opcija se dobija uz Singl plejer kampanju prilikom instalacije. Međutim, igrač je može jedino koristiti ako je dati računar priključen na Računarsku mrežu. Danas je mreža poprilično raširena po celom svetu, pa je i ova opcija igre dostupna velikom broju korisnika. Postoje različiti serveri, koje drže razni administratori. Igrači su raspoređeni u dva tima, od kojih je uvek jedan od njih nemački. Da li će u drugom timu biti pripadnici Crvene Armije, britanske ili pak američke vojske, zavisi od mape na kojoj se trenutno igra (npr. kod mapa gde su učestvovali Amerikanci u Singl plejeru, drugi tim mogu biti samo pripadnici te vojske, isto važi i za britansku i sovjetsku armiju. ) Igrač na raspolaganju ima sva od ponunđenih oružja svog tima, koja se koriste u Singl plejeru. Postoji više tipova zadataka koje treba ispuniti. Jedan od osnovnih, jeste da eliminišete sve pripadnike neprijateljskog tima, zatim misije gde morate da uništite nerpijateljsku mašineriju eksplozivima, a postoji i tip igre u kojoj igrač može, a i ne mora da služi svom timu (Tim Det Meč, Det meč. )

## Povezano
* Medal of Honor

## Vanjske veze
* Recenzija na blogu Igrorama
Gary Merrill

**Gary Fred Merrill** (2. august 1915 &ndash; 5. mart 1990) je bio američki filmski i televizijski glumac, koji se specijalizirao za karakterne uloge.

Poznat je i kao posljednji suprug Bette Davis, s kojom je bio nakratko vjenčan. Nadživio ju je za četiri mjeseca.

## Vanjske veze
* 
* 
* 
* ''New York Times'' biography
Robert Aldrich

**Robert Aldrich** (9. august, 1918 – 5. decembar 1983) bio je američki filmski režiser, scenarist i producent, poznat po nizu filmova u kojima su se od 1950-ih do 1970-ih rušili dotadašnji hollywoodski tabui, ali koji su istovremeno bilježili i veliki komercijalni uspjeh. Među njima se ističu *[[Kiss Me Deadly]]* (1955), *[[The Big Knife]]* (1955), *[[What Ever Happened to Baby Jane? (film)|What Ever Happened to Baby Jane?]]* (1962), *[[Hush… Hush, Sweet Charlotte]]* (1964), *[[The Flight of the Phoenix (1965 film)|The Flight of the Phoenix]]* (1965), *[[The Dirty Dozen]]* (1967) i *[[The Longest Yard (1974 film)|The Longest Yard]]* (1974).

## Vanjske veze
* 
* 
* 
* Literature on Robert Aldrich
Pucačina iz prvog lica

**Pucačina iz prvog lica** () je vrsta računarske igre u kojoj je izvođenje, kako samo ime kaže, "iz prvog lica". Najčešće ispred sebe, na računarskom ekranu, vidite pušku i ruku koja je drži, krstić nišana, skalu energije, količinu municije itd. zavisno od igre. Najveći broj igara vas stavlja u ulogu nekog vojnika ili avanturiste koji puca u sve što mu se nađe na putu.

Prvom FPS igrom smatra se *Wolfestein 3D* (*Vulfenštajn 3D*) za računar, ali kao početak revolucije pucačina u prvom licu smatra se igra *Doom*, koja je doživjela i dva nastavka. Danas postoji na hiljade ovakvih igara, a najčuvenije su *[[Medal of Honor (video igra)|Medal Of Honor]]*, *[[Call of Duty (video igra)|Call of Duty]] *, *[[Quake]]*, *[[Half-Life]]*, *[[Counter Strike]]* itd. u izdanjima na svim postojećim konzolama i računarima.

Nezaobilazni dio igračkog pribora koji se koristi u FPS igrama su miš i tastatura. naravno, može se igrati i na džojstiku (na konzolama isključivo), ali džojstikom je mnogo teže upravljati i 99% igarača više voli miš i tastaturu.
Call of Duty: United Offensive

**Call of Duty: United Offensive** je pucačina iz prvog lica sa tematikom Drugog svetskog rata i predstavlja ekspanziju prvog izdanja Call of Duty. Igra je izašla u prodaju 14. septembra 2004. godine. Razvio ju je Grej mater interaktiv, a objavio Aktivižn.

## Igra i kampanje
Kao i u prethodnoj verziji, igrate sa tri vodeće armije u Drugom svetskom ratu: američkom, britanskom i ruskom. Od svake kampanje, postoje po četiri misije, sem ruske u kojoj se javlja pet misija. Sva oružja iz ovog serijala su potpuno ista kao i iz prethodnog. Razlika je u tome što je dosta manji broj misija, koje imaju donekle duži vremenski interval trajanja. Počinjete bez treninga, što je još jedna razlika u odnosu na prvu seriju. Prva kapmpanja je američka, kao i u prvoj seriji. Igrate pod likom desetara Skota Rajlija, a predvode vas kapetan Foli i vodnik Modi kao i u prvom delu. Kroz američku kampanju, slično kao i prvom delu, oslobađate teritorije zapadne Evrope pod nemačkom okupacijom. U drugoj, britanskoj kampanji, pod karakterom vodnika Džejmsa Dojla, učestvujete prvo kao pilot, koji upravlja avionom i uništava nemačke neprijateljske avione. Kada biva porušen, dospeva na teritoriji Holandije, gde sa nekolicinom lokalnog pobunjenog holandskog stanovništva uništava okolne nemačke baze kao i most preko kog Nemci vrše transport oružja. U nastavku kampanje (pod istim karakterom) uništavate nemačke položaje na Siciliji kao član britanskog komandosa, kog predvodi Major Ingram, koji je poznat iz prvog serijala, kao zarobljenik u nemačkom logoru kog su oslobodili Amerikanci. U poslednjoj, ruskoj kampanji, oslobađate teritorije SSSR-a u okolini grada Kurska, a zatim i teritorije istočne Evrope, pod karakterom vojnika Juri Petrenka, pripadnika Crvene armije, koju tokom misija predvodi vodnik Antonov. U ovoj kampanji, učestvujete u poznatoj tenkovskoj bici kod Kurska, kao lik koji upravlja tenkom. U poslednjoj misiji, ulazite u poljski grad Krakov, gde držite otpor nemačke vojske sve dok ne stigne pojačanje, gde se završavaju kampanja i igra.

## Multiplejer
Multiplejer za Call of Duty: United Offensive je dosta sličan prethodnoj verziji, s tim što se uključuju neke nove staze i nove opcije u igri kao npr. : misija gde morate da ukradete neprijateljsku zastavu iz središta protivničke teritorije i da je uspešno prenesete u središte svoje teritorije, s tim što protivnik može isto da uradi sa vašom zastavom. Postoje i nove misije u kojima tim za koga korisnik igra mora da dominira što više mapom da bi odneo pobedu. U multiplejeru su takođe uključene i misije gde morate da uništite neprijateljsku bazu sa teškom mašinerijom (poput tenkova i artiljerije). Da bi se instalirao Call of Duty:United Offensive, prethodno je potrebno imati prvu seriju Call of Duty instaliranu.
Call of Duty 3

**Call of Duty 3** je pucačina iz prvog lica i treće izdanje poznatog serijala Call of Duty, sa tematikom Drugog svetskog rata. Jedino je izdanje iz originalnog serijala koje nije objavljeno za Majkrosoft Vindouz. Igra je izašla u prodaju 7. novembra 2006. Igru je razvio Trijarč, a objavio Aktivižn.

## Igra
### Kampanje
Misije tokom igre se izvršavaju u vreme nakon invazije savezničkih jedinica na Normandiju, gde igrač oslobađa teritorije okupirane Francuske. Za razliku od prethodnih delova, umesto odvojene tri, sada se igra sastoji samo od jedne kombinovane kampanje, gde učestvuju američka, britanska, poljska, kanadska i francuska armija.
 
#### Američka kampanja
Karakter kog igrač može kontrolisati u američkoj kampanji je novoregrutovani vojnik Nikls, koji je postao član 29. pešadijske divizije, koja učestvuje prvo u oslobađanju francuskog grada Saint-Lô, a potom se pridružuje 90. pešadijskoj diviziji, gde se po šumskom terenu, sukobljava sa nemačkom vojskom oko navodno napomenutog grada. Grupu predvodi vodnik Frenk Mekkalin, koji biva ubijen pa njegovo mesto i vojni čin zauzima desetar Majk Dikson.

#### Britanska kampanja
U britanskoj kampanji, igrač kontroliše vodnika Džejmsa Dojla, karaktera kojeg je takođe bilo moguće kontrolisati u Call of Duty: United Offensive. Opet dobija ulogu pilota, koji biva porušen na teritoriji Francuske, gde spašen od francuskih pobunjenika, pomaže u oslobađanju lokalnih teritorija. Ubrzo stiže i pojačanje i britanske armije, i sada dve armije udružene zajedno oslobađaju neke industrijske oblasti, koje održavaju Nemci. U ovoj kampanji se pojavljuje i major Ingram, koji je isto poznat iz Call of Duty: United Offensive.

#### Kanadska kampanja
Tokom ove kampanje, igrač kontroliše vojnika Kola, člana 4. kanadske oklopne divizije, koju predvodi poručnik Žan Gaj Robišoud, navodni veteran iz prvog svetskog rata. I ovde se oslobađaju industrijske oblasti pod nemačkom kontrolom.

#### Poljska kampanja
Poljska kampanja ne uzima puno maha. Igrač kontroliše karakter desetara Vojćeha Bohatera, koji kao član poljske oklopne divizije upravlja tenkom, i suprodstavlja se 7. nemačkoj oklopnoj diviziji, na brdu, kog su Nemci pokušali da osvoje zbog strateškog značaja.

## Multiplejer
U multiplejeru ovog izdanja igre, postoje neke novine. Igrač može prvi put u igri da kontroliše oklopna vozila, poput tenkova ili prevoznih motora. Svi igrači se mogu rasporediti u dva tima: savezničkom, i okupaturskom (nemačkom). Meč može imati maksimalno 24 igrača u Xbox 360 i PlayStation 3, a po 16 igrača u Xbox i PlayStation 2 konzolama. Postoje dva tipa igre: Igračke (), gde igrač može pozivati druge igrače da se pridruže igri, ali da se ne takmiče po poenima, dok je drugi tip igre rangirani, gde se igrači udružuju u timove i bore za poene.
Call of Duty: World at War

**Call of Duty: World at War** je pucačina iz prvog lica, peta iz serijala Call of Duty, i četvrta sa tematikom Drugog svetskog rata. Razvijena je od strane Trijarč, a objavila ju je kompanija Aktivižn. Igra je izašla u prodaju 11. novembra 2008. godine. Postoji i specijalno izdanje za Plejstejšn 2 konzolu, pod nazivom Call of Duty: World at War - Final Fronts.

## Igra
Za razliku od ranijih delova sa tematikom Drugog svetskog rata, Call of Duty 5: World at War nema tri ili više kampanja. U pitanju su samo dva podeljena fronta: istočnoevropski i južnopacifički. Misije započinju drugim frontom, gde igrač kontroliše američkog marinca Milera, člana SAD marinskog korpusa 1. brigade, koji je predvođen desetarom, a kasnije i vodnikom Roubokom. Osim Milera, igrač može kontrolisati i mornaričkog podoficira Laka, koji učestvuje u misiji „Crne mačke“ (), gde upravlja oružjem iz aviona. Na evropskom frontu, borite se pod karakterom Dimitrija Petrenka, pripadnika sovjetske treće šok armije. Glavni predvodnik je vodnik Viktor Reznov, koji se pojavljuje zajedno sa Petrenkom i u Call of Duty: Black Ops. Misije se obavljaju u Staljingradu, a potom u Trećem rajhu, i na kraju u prestonici Berlinu, gde se završava ujedno i igra.

## Noviteti
Osim Singlplejer i Multiplejer mod-a, u igri se javlja i nova opcija igre, koja nije viđena u ranijim delovima. U pitanju je mod u kom dva igrača mogu istovremeno i zajedno da igraju igru, bez obzira na Multiplejer mod. Tu je i opcija Nacistički zombiji (), koja se može osloboditi kad se uspešno pređe igra. Zapravo, tu igrač se brani od zombija koji pokušavaju da uđu u zagrađenom bunkeru, u kom se igrač nalazi. Cilj je izdržati što više rundi u kojima zombiji konstantno napadaju u sve većim brojevima. Ranjavajući ili ubijajući zombije igrač sakuplja poene. Na početku prve runde, igrač može posedovati samo pištolj, a kako runde odmiču, ukoliko igrač uspešno preživi napade, sve bolja oružja dolaze na raspolaganju. Ovu opciju igre, mogu da igraju i dva, pa do četiri igrača, koji se međusobno takmiče za poene. Kad svaki igrač bude mrtav, igra se završava.

## Povezano
* Call of Duty: World at War - Final Fronts
Call of Duty: World at War – Final Fronts

**Call of Duty: World at War - Final Fronts** je specijalno izdanje petog dela video igre Call of Duty: World at War iz serijala Call of Duty koje je objavljeno samo za Plejstejšn 2 konzolu. Igra je izašla u prodaju 10. novembra 2008. Razvila ju je britanska kompanija Ribelion divelopments, a izdala američka kompanija Aktivižn.

## Igra
Igra se sastoji od 13 misija, podeljenih u četiri kampanje: Rat u Pacifiku, Zimska ofanziva, Pobeda u Evropi, Pobeda u Pacifiku. Ne postoji ruska kampanja, što je slučaj u Call of Duty: World at War, već je zamenjuju britanska i američka kampanje, koje se odigravaju na prostoru zapadne Evrope. Na pacifičkom frontu, igrač kontroliše američkog marinca Milera, kao i u *[[Call of Duty: World at War]]*, koji predvođen desetarom, a kasnije i vodnikom Roubokom, oslobađa ostrva po Pacifiku od japanske okupacije. Kao američki rendžer, igrač učestvuje u Ardenskoj bici, a kao britanski komandos u bici za Rajnu.

## Ostalo
Jedina je od igara od *[[Call of Duty: World at War]]* koja ima trening misiju. Ovo izdanje nema ni multiplejer, niti zombi mod, zbog čega je ocena upsešnosti igre veoma niska. Poslednja je igra iz *[[Call of Duty serijal]]a* izdata za Plejstejšn 2 konzolu.

## Povezano
* Call of Duty: World at War
Jack Warner

**Jack Leonard** "**J. L.**" **Warner** (2. august 1892 – 9. septembar 1978), rođen kao **Jacob Warner**, bio je američki filmski producent i poduzetnik rodom iz Kanade, poznat kao jedan od osnivača studija Warner Bros., odnosno jedan od najznačajnijih, najuticajnijih ali i najkontroverznijih mogula Klasičnog Hollywooda. Zajedno sa svojim bratom Samom je bio zaslužan za uvođenje tehnologije zvučnog filma 1920-ih. Iako je bio deklarirani pristaša Republikanske stranke, 1930-ih se istakao kao jedan od najvatrenijih pobornika demokratskog predsjednika Roosevelta i njegove politike New Deala. U istom periodu je inzistirao da njegovi filmovi budu društveno relevantni i socijalno angažirani, a također je zagovarao otvorenu borbu protiv fašizma i promovirao takve sadržaje u svojim filmovima, za razliku od šefova drugih studija, koji su nastojali sačuvati lukrativna evropska tržišta. Po završetku drugog svjetskog rata, Warner je postao jedan od najistaknutijih antikomunista u Hollywoodu i surađivao sa HUAC-om u progonu hollywoodskih ljevičara i stvaranju crne liste. Sredinom 1960-ih, nedugo pred svoje povlačenje sa čela Warner Brosa, postao je jedna od osoba najzaslužnijih za kolaps tadašnjeg Haysovog koda, odnosno labavljenje dotadašnje cenzure u hollywoodskim filmovima.

## Vanjske veze
*
The Star (film, 1952)

***The Star*** (naslov preveden kao ***Zvijezda***) je američki igrani film snimljen 1952. u režiji Stuarta Heislera. Naslovna protagonistica, koju tumači Bette Davis, je nekoć slavna glumica koja očajnički pokušava preporoditi karijeru, čak po cijenu vlastite porodice. Davis je za ovu ulogu nominirana za Oscar za najbolju glumicu.

## Uloge

## Reference

## Vanjske veze
*
Call of Duty: Black Ops

**Call of Duty: Black Ops** je sedmi deo iz popularnog serijala *[[Call of Duty serijal|Call of Duty]]*. Radnja igrice je smeštena u vreme hladnog rata. Igra je izašla u prodaju 9. novembra 2010. Razvili su je Treyarch i n-Space, a objavio Activision. Igrica od koje se očekuje da će oboriti sve rekorde prodaje, koje su do sad postavili prethodni delovi iz ovog serijala.

## Literatura

## Vanjske veze
* Zvanični sajt
The Nanny (film)

***The Nanny*** (naslov preveden kao ***Dadilja***) je britanski igrani film snimljen 1965. u režiji Setha Holta. Po žanru je triler, a temelji se na istoimenom romanu Merriam Modell. Naslovni lik, koga tumači Bette Davis, je dadilja angažirana da se brine o 10-godišnjem dječaku nedavno puštenom iz duševne bolnice. Radnja prati dječakove napore da ljude oko sebe uvjeri kako ga dadilja, zapravo, nastoji ubiti.

## Uloge

## Reference

## Vanjske veze

* 
* Bette Davis is The Nanny (TCM Movie Morlocks)
Death on the Nile (film, 1978)

***Death on the Nile*** (u prijevodu ***Smrt na Nilu***) je britanski kriminalistički film snimljen 1978. u režiji Johna Guillermina. Predstavlja adaptaciju istoimenog romana Agathe Christie. Radnja je smještena u međuratni Egipat gdje grupa pripadnika anglo-američkog otmjenog društva krstari parobrodom na Nilu; kada se na brodu dogodi ubistvo, počinitelja nastoji uhvatiti slavni detektiv Hercule Poirot (čiji lik tumači Peter Ustinov).

Film se odlikovao izuzetno uglednom glumačkom ekipom, a sniman je na autentičnim lokacijama u Egiptu, uključujući znamenite arheološke lokalitete kao što su Velike piramide, Hram u Karnaku i Abu Simbel. Jedna od članica ekipe, Bette Davis, se, međutim požalila na teške uvjete snimanja i usporedila film sa sličnim ostvarenjima u klasičnom Hollywoodu gdje bi se "Nil napravio u studiju". Usprkos svega, *Smrt na Nilu* je postigla veliki komercijalni uspjeh. Ustinov je ostavio posebno dobar dojam u ulozi Poirota, te je tu ulogu ponovio u još nekoliko televizijskih filmova 1980-ih.

## Uloge

## Reference

## Vanjske veze
* 
*